《次韵张永锡等制留题通泉聚古堂》
宋代·李新

及时瓜李任浮沉，畏景游云苦太侵。
环县江流元渺渺，参天乔木自森森。
七言妙语腾光焰，八法新题冠古今。
闻道宵征最清处，风翻旌旆月流襟。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。